बिकरलाई गांव में 16 घंटे से अधिक बिजली कटौती, ग्रामीण परेशान
जैतारणतहसील के रामावास ग्राम पंचायत के बिकरलाई गांव में पिछले तीन महीनों से 16 घंटे से अधिक बिजली कटौती होने की वजह से ग्रामीण परेशानी का सामना करना पड़ रहा है। इसको लेकर सरपंच और अधिकारियों को भी इसकी शिकायत की लेकिन कोई कार्रवाई नहीं हुई। बिकरलाई के वार्ड पंच भंवरसिंह राजपुरोहित ने बताया कि गांव में पिछले तीन महीनों डिस्कॉम बिना किसी वजह से 16 घंटे से अधिक बिजली की कटौती कर रहे हैं। उन्होंने बताया कि गांव के निंबोल, रामावास, मालपुरिया और लाटौती समेत आस-पास के गांवों में पूरी बिजली रही है, जबकि इसी गांव के ग्रामीणों के साथ डिस्कॉम की ओर से भेदभाव बरता जा रहा है। उन्होंने बताया कि इसकी शिकायत संबंधित अधिकारियों और सरपंच को भी की लेकिन कोई कार्रवाई नहीं हुई। उन्होंने बताया कि अभी यह हालात है कि सुबह 8 से शाम 6 बजे अौर रात को 10 से सुबह 5 बजे तक बिना किसी वजह से बिजली कटौती की जा रही है।
अधिकारीबता रहे हैं लोड बढ़ गया इसलिए कटौती, विद्यार्थी परेशान : वार्डपंच राजपुरोहित ने बताया कि कुछ दिनों पूर्व ही जब संबंधित अधिकारियों से इसकी शिकायत की तो उन्होंने बताया कि गांव में बिजली का लोड बढ़ गया है और आपूर्ति से ज्यादा बिजली खर्च हो रही है जिसकी वजह से कटौती की जा रही है। उन्होंने बताया कि अधिकारियों की लापरवाही की वजह से ग्रामीणों के साथ ही जिन विद्यार्थियों के परीक्षा है वह भी परेशान हो रहे हैं।
hin_Deva hin_Deva hin_Deva